

Latvijas pašvaldību pārstāvju izpētes vizīte

“Attīstības sadarbība un ANO Ilgtspējas attīstības mērķi pašvaldību attīstībai”

**2024.gada 15. - 17. maijs**

**Brisele (Beļģija)**

Izpētes vizīti organizēja Latvijas Pašvaldību savienība sadarbībā ar PLATFORMU - attīstības sadarbības jomā aktīvu Eiropas valstu pašvaldību un to asociāciju apvienību.

Vizītes mērķis bija veicināt izpratni par ANO Ilgtspējīgas attīstības mērķiem (IAM) Latvijas pašvaldībās, kā arī mērķtiecīgu to iekļaušanu Latvijas un Ukrainas pašvaldību īstenotajās attīstības sadarbības aktivitātēs, tādējādi kopīgi veicinot ilgtspējīgu attīstību trīs dimensijās – ekonomiskajā, sociālajā un vides.

Pašvaldībām ir būtiski ilgtspējīgas attīstības mērķi, jo tās īsteno vietējo politiku un sniedz pakalpojumus iedzīvotājiem, kas ir pamats ilgtspējīgai attīstībai un iedzīvotāju labklājības nodrošināšanai – no ūdensapgādes līdz infrastruktūrai pašvaldībās, no sociālās palīdzības mazaizsargātām grupām līdz skolēnu un skolotāju labbūtībai skolās, šo uzskatījumu turpinot vēl un vēl.

Izpētes vizītes ietvaros īpaša uzmanība tika pievērsta IAM, kas kā prioritātes izvirzītas Latvijas “Attīstības sadarbības politikas pamatnostādnēs 2021.-2027.gadam”, proti: IAM 4 “Kvalitatīva izglītība” (piemēram, izglītības pieejamība un kvalitātes uzlabošana, globālā līmenī). izglītība), IAM 13 “Rīcība klimata jomā” (piemēram, iespēju veicināšana klimata pārmaiņu mazināšanai) un IAM 16 “Miers, taisnīgums un stipras un iekļaujošas institūcijas” (piemēram, atbildīgu un efektīvu institūciju attīstība).

Vizīte tika organizēta ar mērķi sagatavot “Ilgtspējīgu pašvaldību nedēļu”, kas vairākās Latvijas pašvaldībās norisināsies 2024. gada 20.-29.septembrī - vienlaikus ar Apvienoto Nāciju Organizācijas rīkoto Globālo mērķu programmu. Aicinu Ādažu novada deputātus iesaistīties popularizēšanā un veicināt ilgtspējīgu mērķu praktizēšanu.

Vizītes darba kārtība pielikumā.

K. Miķelsone

|  |
| --- |
|  **Darba kārtība** |
| **15. maijs, Brisele.**  |
| 07:30 - 08:55  | Lidojums Rīga - Brisele.  |
| **10:30 – 11:00**  | **Eiropas Reģionu komiteja (RK): pašvaldību pārstāve Eiropas Savienībā.** Eiropas Reģionu komiteja, BvS ēka, telpa BvS 858. Rue Montoyer 90-102 , B-1040 Brussels  |
| **11:00 – 11:30**  | **Tikšanās ar RK Pilsoniskuma, pārvaldības, institucionālo lietu un ārlietu komisijas (CIVEX) sekretariāta pārstāvjiem.**  |
| Iepazīstināšana ar politisko darbu IAM jomā: IAM nozīme vietējā attīstībā un to īstenošana pašvaldībās nopietnu izaicinājumu un starptautisko krīžu kontekstā. Kāpēc iekļaut IAM attīstības sadarbības aktivitātēs: iemesli un ieguvumi. Eiropas Reģionu komiteja, BvS ēka, telpa BvS 858.  |
| **11:30 – 12:30**  | **Tikšanās ar Eiropas Komisijas Starptautisko partnerību ģenerāldirektorāta (DG INTPA) pārstāvjiem. (tbc)** Attīstības sadarbības pasākumu ieguldījums IAM sasniegšanā: gūtās atziņas un turpmākā virzība politikas plānošanā un praksē. **Philippe Latriche**, padomnieks, IAM un nevienlīdzība, DG INTPA  |
| **12:30 – 13:30**  | **Pusdienu pārtraukums.**  |
| **14:00 – 15:00**  | **Tikšanās Eiropas Vietējo un reģionālo pašvaldību padomē (CEMR).** Iepazīstināšana ar “Ietvaru ilgtspējīgām pilsētām” (“Reference Framework for Sustainable Cities”): tiešsaistes rīku, lai palīdzētu pilsētām plānot un izvērtēt darbības saistībā ar to ietekmi uz IAM. **Pedro Bizarro**, projektu vadītājs – klimats, enerģētika un pilsētplānošana Attīstības sadarbība kā instruments IAM ieviešanai pašvaldībās. Tendences un labās prakses piemēri. **Eva Baños de Guisasola**, padomniece – globālā dienaskārtība, Ilgtspējīgas attīstības mērķi un klimats, PLATFORMA Square de Meeûs 1, B-1000  |

|  |
| --- |
| **16. maijs, Flandrija.** **IAM un Ilgtspējīgu pašvaldību nedēļa – labās prakses piemēri Flandrijā.**  |
| **10:00 - 12:00**  | **Tikšanās Bornem pašvaldībā.** (tbc) **Flandrijas Pilsētu un pašvaldību asociācija (VVSG).** Iepazīstināšana ar Ilgtspējīgu pašvaldību nedēļu Flandrijas pašvaldībās: kāpēc, labākie un interesantākie aktivitāšu piemēri, gūtās atziņas un ieteikumi. Iepazīstināšana ar attīstības sadarbības projektu par IAM tēmu. **Heleen Voeten**, padomniece jautājumos par Ilgtspējīgas attīstības mērķiem un Ilgtspējīgu pašvaldību nedēļu, VVSG **Bornem pašvaldība.**Ilgtspējīgas attīstības mērķu iekļaušana pašvaldību plānošanas dokumentos un vietējās aktivitātēs. Dalība Ilgtspējīgu pašvaldību nedēļā: veiksmīgas, iesaistošas, interesantas un iedvesmojošas aktivitātes, ar kurām dalīties. |
|  |
| **12:30 – 13:30**  | **Pusdienu pārtraukums**  |
| **14:30 – 16:00**  | **Tikšanās Mechelen pašvaldībā.** (tbc) Ilgtspējīgas attīstības mērķu iekļaušana pašvaldību plānošanas dokumentos un vietējās aktivitātēs. Dalība Ilgtspējīgu pašvaldību nedēļā: veiksmīgas, iesaistošas, interesantas un iedvesmojošas aktivitātes, ar kurām dalīties. ` |
| **17. maijs.**  |
| 09:40 – 13:05  | Lidojums Brisele - Rīga.  |